યાત્રાધામ અંબાજીમાં નવરાત્રીનાં પહેલાં દિવસથી જ માં અંબાનો ચાચરચોક ખેલૈયાઓથી હિલોળે ચઢ્યો હતો. ચાચરચોકમાં વધુ એક મા અંબાની પ્રતિમા બેસાડી જીલ્લા વિકાસ અધિકારીએ માતાજીની આરતી ઉતારી તેમજ દિપ પ્રગટાવી નવરાત્રી મહોત્સવને ખુલ્લો મૂકાયો હતો. ચાચર ચોકમાં અબાલ, વૃદ્ધ સૌ કોઈ ગરબે ઘૂમવા ઉમટ્યાં હતા. ગુજરાતી ફિલ્મનાં અભિનેતા અને આલ્બમ ગાયક કલાકારો ખેલૈયાઓને મોજ કરાવતાં નજરે પડ્યાં હતા. જોકે ગરબાની શરૂઆત વાતાવરણના પલ્ટોએ અહીં પણ ખેલૈયાઓની મુશ્કેલી વધારી હતી.